**FUSHA KURRIKULARE: GJUHËT DHE KOMUNIKIMI**

**Kurrikula lëndore/programi mësimor**

Gjuhë Shqipe dhe letërsi

për nxënësit e komuniteteve joshqiptare

**Klasa e dhjetë**

(Draft)

**Prishtinë, 2018**

**Përmbajtja:**

1. Hyrje
2. Qëllimi
3. Temat dhe rezultatet e të nxënit
4. Udhëzime metodologjike
5. Udhëzime për zbatimin e çështjeve ndërkurrikulare
6. Udhëzimet për vlerësim
7. Udhëzime për materialet dhe burimet mësimore.

**Hyrja**

Lënda mësimore *Gjuhë shqipe* *dhe letërsi* për klasën e dhjetë për nxënësit e komuniteteve joshqiptare mësohet në kuadër të fushës kurrikulare *Gjuhët dhe komunikimi* dhe përfshihet në programin e plotë krahas lëndës *Gjuhë amtare*. Gjatë hartimit të tij janë marrë parasysh nivelet e përcaktuara në *Kornizë e përbashkët evropiane mbi gjuhët,* të miratuar dhe të publikuar nga Këshilli i Evropës (2001), kërkesat dhe kushtet e shkollimit të nxënësve, disa programe për gjuhën e dytë në disa shkolla evropiane dhe përvojat e mësimit të gjuhës shqipe në përgjithësi.

Njësitë programore për komunikimin me gojë, për ritregim, për lexim, për shkrim, për komente, për analizë, për përshkrim, recitim etj., janë tekste të zgjedhura letrare dhe jo letrare. Përmbajtja e tyre lidhet me jetën e nxënësve në familje, në shkollë dhe në ambientet e tjera. Në krahasim me tekstet e klasave të mëparshme, gjithnjë duke marrë parasysh moshën e nxënësve dhe formimin e përgjithshëm të tyre, përfshihet përmbajtje më e pasur nga jeta shoqërore. Në procesin mësimor të mësimit të lëndës *Gjuhë shqipe*, në të cilën gërshetohen përmbajtje të kulturave të ndryshme nga letërsia shqiptare dhe botërore për fëmijë, krijime artistike me vlerë edukuese dhe artistike, nxënësit përfitojnë njohuritë e duhura për gjuhën dhe shkathtësitë e komunikimit.

Përveç temave të teksteve letrare dhe jo letrare, programi përmban njohuritë për gjuhën figurative dhe jo figurative, për kritikën, teorinë dhe historinë, si edhe për sistemin gjuhësor.

Lënda për përvetësimin e njohurive gjuhësore nga fonetika, leksikologjia, morfologjia dhe nga sintaksa e gjuhës shqipe lidhet me të folurit, të lexuarit, të shkruarit, me drejtshqiptimin, drejtshkrimin dhe me shkathtësitë e komunikimit në tërësi. Për përforcimin e diturive nga gjuha, letërsia dhe nga veprimtaritë e tjera plotësuese, në mënyrë sistematike përfshihen ushtrimet e planifikuara gjuhësore.

Në Rezultatet e të nxënit të lëndës për temë (RNLT) gjatë zhvillimit të procesit mësimor, paraqiten arritjet e nxënësve në lëndën mësimore të *Gjuhës shqipe*.

**Qëllimi**

Qëllimi i programit të lëndës *Gjuhë shqipedhe letërsi*  në klasën e dhjetë për nxënësit e komuniteteve joshqiptare është që nxënësit:

- të përvetësojnë gjuhën standarde shqipe: të flasin, të lexojnë dhe të shkruajnë tekste letrare dhe jo letrare;

- të përforcojnë përmbajtjet e mëparshme mësimore dhe të përvetësojnë njësitë e reja programore, që kanë të bëjnë me temat letrare dhe jo letrare, me gjuhën figurative dhe jo figurative, me kritikën, teorinë dhe historinë, me sistemin gjuhësor dhe me zhvillimin e kulturës gjuhësore dhe letrare;

- të zhvillojnë aftësitë dhe shkathtësitë e komunikimit me gojë dhe me shkrim.

- të aftësohen të bashkëbisedojnë, të rrëfejnë ngjarjet, të ritregojnë përmbajtjen e tekstit, të pyesin dhe të përgjigjen në pyetjet e caktuara;

- të aftësohen të përshkruajnë, të komentojnë, të argumentojnë dhe të informojnë.

- të kuptojnë dhe të përdorin fjalë dhe shprehje nga jeta e përditshme, nga jeta shkollore, nga aktivitetet e tjera kulturore dhe shoqërore.

- të përvetësojnë gjuhën e folur dhe të shkruar si mjet të shprehjes së mendimeve dhe të ndjenjave në mënyrë të pavarur;

- të pasurojnë fjalorin dhe të njohin sistemin e gjuhës shqipe;

- të përvetësojnë drejtshqiptimin dhe drejtshkrimin e gjuhës shqipe

- të aftësohen të realizojnë komunikimin e duhur në stilet e ndryshme për plotësimin e nevojave konkrete dhe për formimin arsimor dhe kulturor;

- të zhvillojnë aftësitë për të komunikuar me gojë dhe me shkrim në shkollë dhe në aktivitete të tjera shoqërore;

- gjatë leximit dhe komunikimit të përjetojnë artistikisht krijimet e zgjedhura letrare;

- nxënësit të nxiten të marrin pjesë në aktivitete arsimore, kulturore dhe shoqërore;

- të zhvillojnë imagjinatën, vetëbesimin dhe të nxiten të shkruajnë tekste të zgjedhura;

-të njohin veçoritë e gjuhës shqipe dhe shkurtimisht të mësojnë origjinën dhe zhvillimin e saj;

- të kultivojnë bashkëpunimi midis nxënësve dhe shoqërimin, respektimin e gjuhës shqipe dhe të gjuhëve të tjera, të nxiten për ta përvetësuar gjuhën shqipe, për ta njohur kulturën, letërsinë dhe qytetërimin shqiptar në përgjithësi.

**Rezultatet e të nxënit të lëndës për temë (RNL)**

Nxënësit në klasën e dhjetë arrijnë rezultatet e të nxënit të lëndës (RNL) nga temat që kanë dalë nga konceptet dhe rezultatet e të nxënit të fushës (RNF) Gjuhët dhe komunikimi për shkallën e pestë të Kurrikulës (Shk5).

|  |  |  |  |
| --- | --- | --- | --- |
| **Koncepti** | **Temat** | **Rezultatet e të nxënit të lëndës për temë (RNL)** | |
| **Tekstet letrare dhe jo letrare** | Letërsi për fëmijë  Letërsi shqipe  Letërsi botërore  Gjinitë letrare  Lirika  Këngë popullore  Poezi e shkruar  Llojet e poezisë lirike  Epika  Kënga epike  Përralla  Legjenda  Prozë e shkruar  Llojet e prozës  Drama  Vepra dramatike (Fragment)  Llojet e krijimtarisë dramatike  Fjalë të urta  Dokumente personale: Certifikata e lindjes  Jetëshkrimi  Shkrimtari  Piktura  Skulptura  Kompozitori  Filmi  Artisti i teatrit dhe i filmit  Arkitekti  Vendlindja ime-  dje dhe sot  Leximi i teksteve  Rrëfimi fantastik shkencor  Gazeta për fëmijë  Klima  Edukata fizike sportive Shoqëria ime  Libri –dhuratë e bukur  Dita e Pavarësisë  Eseja përshkruese  Muzika argëtuese  Familja  Interneti  Ngjarje historike  Fantazia krijuese  Rrëfim i ngjarjes  Historia e Gjergj Kastriotit Skënderbeut Pushimi veror | D  Analizon krijime të zgjedhura letrare për fëmijë;  Lexon dhe interpreton krijime letrare të letërsisë shqipe dhe botërore;  Dallon gjinitë letrare;  Komenton vjersha të zgjedhura;  Lexon dhe komenton poezi të letërsisë gojore;  Lexon dhe analizon krijime të poezisë së shkruar;  Lexon poezi lirike dhe dallon llojet kryesore;  Dallon veçoritë e epikës;  Lexon dhe interpreton fragmente të këngës epike;  Rrëfen përrallën e zgjedhur dhe shpjegon përmbajtjen;  Lexon fragmente dhe shpjegon legjendën;  Dallon krijime të prozës së shkruar;  Dallon llojet e prozës;  Tregon veçoritë e dramës; Dallon akte të zgjedhura të dramës. Flet skenën, veprën dramatike kushtuar fëmijëve dhe të rinjve;  Dallon llojet e krijimtarisë dramatike;  Lexon fjalë të urta dhe komenton kuptimin e tyre;  Flet për dokumentet personale dhe situata kur përdoren ato;  Fletë për shënimet e certifikatës së lindjes;  Shkruan dhe lexon jetëshkrimin e vet;  Shkruan tekst të shkurtër për shkrimtarin dhe veprën e tij;  Përshkruan pikturën;  Flet për skulpturën dhe veçoritë e saj;  Flet për personalitetin e një kompozitori të shquar;  Komenton filmin për fëmijë. Flet për personazhet dhe artistët;  Shkruan për aktorin e teatrit dhe për aktorin e filmit të për fëmijë;  Tregon veprimtarinë e arkitektit;  Shkruan për vendlindjen , si ka qenë dikur dhe si është sot;  Dallon tekste letrare dhe jo letrare;  Rrëfen tregimin fantastik shkencor dhe komenton përmbajtjen;  Shkruan një tekst me temë të caktuar për gazetën e fëmijëve;  Diskuton për klimën dhe për ndryshimet klimatike;  Përshkruan aktivitete të edukatës fizike sportive;  Shkruan tekst të shkurtër për shoqërinë e vet;  Shkruan për përshtypjet e librit të lexuar;  Bashkëbisedon dhe shkruan tekst për Festën e Pavarësisë së Republikës së Kosovës;  Shkruan ese përshkruese;  Dëgjon këngë argëtuese shqipe dhe i komenton ato;  Emërton anëtarët e familjes dhe tregon veprimtarinë e tyre;  Bisedon për internetin dhe përdorimin e tij;  Flet për ngjarje historike;  Lexon tekstin dhe flet për fantazinë krijuese;  Rrëfen për një ngjarje të përjetuar;  Lexon fragmentin për kthimin e Skënderbeut në Krujë (Shqipëri) dhe tregon ngjarjen historike;  Përshkruan përgatitjet për pushimin veror; | |
| **Gjuha figurative dhe jo figurative** | Gjuha e figurshme  Gjuha jo figurative  Mjetet stilistike  Krahasimi  Përsëritja  Hiperbola  Ironia  Stili  Stili jo letrar  Stili letrar | Dallon kuptimin figurativ nga ai jo figurativ (kuptimin e parë dhe atë të figurshëm);  Përdor figurat dhe mjetet kryesore stilistike në të folur dhe në të shkruar, siç janë: Krahasimi, Përsëritja,  Hiperbola (zmadhimi),  Ironia etj.  Dallon përdorimin e stileve në të folur dhe në të shkruar;  Dallon veçoritë e stilit letrar nga ai jo letrar; |
| **Kritika, teoria, historia** | Diskutim për krijimin  letrar  Vlerësimi letrar  Analiza e personazheve Interpretimi  Shprehja e mendimit kritik  Vështrimi kritik  Shpjegimi | Diskuton për tekstin letrar;  Dallon veçoritë kryesore të tekstit letrar, të esesë dhe të shkrimeve jo letrare;  Vlerëson tekstin e lexuar;  Analizon personazhet letrare;  Interpreton tekstin e lexuar;  Komenton tekstin e lexuar ose të shkruar dhe shpreh mendimin kritik;  Shkruan vështrim për krijimin letrar dhe jo letrar;  Shpjegon kuptimin e fjalëve dhe të tekstit ; | |
| **Sistemi i gjuhës** | Origjina e popullit shqiptar  Njohuri për historinë e gjuhës shqipe  Gjuha e hershme shqipe  Dialektet e shqipes  Të folmet e ndryshme  Letërsia gojore  Letërsia e vjetër shqipe Letërsia romantike Letërsia moderne Letërsia bashkëkohore  Gjuha -mjet komunikimi  Gjuha standarde shqipe  Leksiku i gjuhës shqipe  Fjala  Rrënja e fjalës  Formimi i fjalëve  Parashtesa dhe prapashtesa  Fjalët e thjeshta  Fjalët jo të thjeshta  Fjalët me shumë kuptime  Sinonimet dhe antonimet  Klasat e fjalëve  Fjalë të ndryshueshme  Fjalë të pandryshueshme  Fjalët e huaja  Drejtshqiptimi Drejtshkrimi  Korrigjimi i tekstit  Përdorimi i fjalorit  Fjalia  Periudha  Përbërësit e fjalisë  Funksioni i kryefjalës dhe i kallëzuesit  Gjymtyrët e fjalisë  Ligjërata e drejtë  Ligjërata e zhdrejtë  Kuptimi i fjalëve  Emri  Lakimi i emrit  Përemri  Llojet e përemrave  Përemri dëftor  Përemrin vetor  Përemri pyetës  Mbiemri  Llojet e mbiemrave  Shkallët e mbiemrit Folja  Koha e tashme  Koha e kryer  Koha e ardhme  Zgjedhimi i foljes  Mënyra dëftore  Mënyra dëshirore  Mënyra lidhore  Ndajfolja  Parafjala  Lidhësja  Drejtshkrimi i fjalëve  Shenjat e pikësimit  Ushtrime të foluri  Ushtrime shkrimi  Ushtrime përkthimi | Flet për origjinën e popullit shqiptar;  Flet për historinë e gjuhës shqipe  Dallon gjuhën e hershme shqipe nga gjuha standarde ;  Dallon dialektet e gjuhës shqipe;  Dallon disa të folme të gjuhës shqipe;  Dallon letërsinë gojore nga letërsia e shkruar;  Në fragmente dallon elementet e letërsisë së vjetër shqipe,  Dhe të letërsisë së romantizmit,  Dallon krijime të letërsisë moderne dhe të letërsisë bashkëkohore;  Komunikon rrjedhshëm me gojë dhe me shkrim;  Përdor gjuhën standarde shqipe;  Përvetëson leksikun e gjuhës shqipe  Dallon kuptimin e fjalëve të cilat i përdor;  Dallon fjalën nga fjalia.  Dallon rrënjën e fjalës;  Tregon si formohen fjalët;  Dallon përdorimin e parashtesave dhe të prapashtesave;  Dallon fjalët e thjeshta nga ato të përbëra;  Dallon fjalë me shumë kuptime;  Dallon sinonimet nga antonimet;  Dallon klasat e fjalëve: Dallon fjalët e ndryshueshme nga fjalët e pandryshueshme;  Dallon fjalët e huaja dhe bën zëvendësimin e tyre me fjalë shqipe;  Shqipton drejtë tingujt;  Përdorë drejtë rregullat kryesore të drejtshkrimit;  Bënë korrigjimin e një tekstit;  Përdor fjalorin;  Shprehë mendimet e veta dhe i argumenton ato; shkruan drejt periudhën;  Formon fjali dhe dallon përbërësit e fjalisë;  Tregon funksionin e kryefjalës dhe të kallëzuesit;  Dallon gjymtyrët e tjera të fjalisë;  Dallon ligjëratën e drejtë nga ajo e zhdrejtë;  Tregon kuptimin e fjalëve të panjohura;  Dallon kategoritë gramatikore të emrit  Bën lakimin e emrit nëpër rasa;  Dallon llojet e përemrave;  Përdorimin drejt përemrat;  Përdor përemrin dëftor;  Përdor drejt përemrin vetor në vend të emrit ;  Përdor përemrin pyetës etj.;  Përdor mbiemrin;  Dallon llojet e mbiemrave;  Dallon shkallët e mbiemrit;  Përdorë foljen nëpër kohë si:në kohën e tashme,  në kohën e kryer,në kohën e ardhme;  Bënë zgjedhimin e foljes në mënyrën dëftore,në mënyrën dëshirore,në mënyrën lidhore etj.;  Përdor drejt ndajfoljet;  Përdorë drejt të parafjalën;  Përdor drejt lidhësen;  Përvetëson drejtshkrimin e fjalëve;  Përdorë drejtë shenjat e pikësimit;  Bënë ushtrime në të folurit;  Ushtron mjeshtërinë e shkrimit;  Përkthen tekste në gjuhën shqipe dhe në gjuhën amtare; | |

**Udhëzimet metodologjike**

Për të realizuar me sukses programin e lëndës Gjuhë shqipe për nxënësit e komuniteteve joshqiptare kërkohet zbatimi i metodologjisë bashkëkohore të mësimdhënies së gjuhëve, i metodave dhe i teknikave mësimore. Metodika e mësimit të gjuhës amtare, metodika e përvetësimit të gjuhëve të huaja dhe metodologjia e mësimdhënies në tërësi, përfshijnë udhëzimet e duhura metodologjike. Komunikimi të zhvillohet në plan më të gjerë: bashkëbisedimi, dëgjimi i realizimeve programore audio vizuele me tematikë dhe me përmbajtje që lidhet me mësimin e gjuhës shqipe dhe me lëndë të tjera, të shprehurit me gojë dhe me shkrim, puna në grupe, në çifte, debatet, testet, intervistat, letërkëmbimi, komunikimi nëpërmjet internetit, lojërat me role, lojërat skenike (dramatizimi), hartime, ese, lojëra mësimi, pyetësori, fleta kontrolluese dhe forma të tjera të komunikimit me gojë dhe me shkrim.

Për të realizuar me sukses programin e Gjuhës shqipe dhe letërsisë përdoren metodat dhe teknikat bashkëkohore mësimore të mësimdhënies dhe të mësim nxënies;

-nxënësi të jetë në qendër të vëmendjes;

-roli i pazëvendësueshëm i mësimdhënësit;

- përqendrimi në nxënësin dhe në të nxënit e tij;

-të përdoren metodat e komunikimit aktiv në gjuhën shqipe;

- përdoret metoda dhe strategjia e leximit dhe e rileximit cilësor të tekstit;

- përqendrimi në gjuhën e kuptueshme standarde;

- ndërgjegjësimi gjuhësor i nxënësve, njohja e aftësive, e përgatitjes së mëparshme, e përvojës dhe e prirjeve për mësimin e gjuhës;

-zbatimi i metodës dhe strategjisë së shkrimit të tekstit;

- zbatimi i rregullave të drejtshkrimit dhe të pikësimit;

- njohja e mënyrës së korrigjimit të tekstit;

- përdorimi i metodave didaktike të demonstrimit, të krahasimit, të analizës dhe të sintezës;

**Udhëzime për zbatimin e çështjeve ndëkurrikulare**

*Gjuha shqipe dhe letërsia* si lëndë mësimore ka lidhje ndërkurrikulare programore me tema dhe forma të tjera mësimore me lëndët e tjera siç janë: Gjuha amtare e nxënësve të komuniteteve joshqiptare, Gjuha e huaj, Historia, Edukimi qytetar, Gjeografia, Edukata muzikore, Arti figurativ, Teknologjia, Edukatë fizike sportet dhe shëndeti, Historia e kulturës, Gazetaria, Informatika etj. Këto lëndë dhe fushat e tjera programore ndikojnë në komunikimin e gjithanshëm të nxënësve. Gjatë zhvillimit të procesit mësimor gërshetohen përmbajte të ndryshme nga lëndët e tjera. Tekstet letrare dhe jo letrare në aspektin e përmbajtjes trajtohen ngjashëm me ato të lëndëve të tjera. Megjithatë, interesimi i nxënësve përqendrohet në çështjet gjuhësore dhe të komunikimit. Burimet tematike, idetë, format dhe metodat e realizimit të mësimit lidhen me spektrin më të gjerë ndërlëndor të aktiviteteve shkollore dhe të atyre në jetën e përditshme.

**Udhëzimet për vlerësim**

Vlerësimi i nxënësve të klasës së dhjetë për arritjet në procesin mësimor bazohet në udhëzimet për vlerësim të Kornizës Bërthamë. Vlerësimi i gjithanshëm realizohet në bazë të parimeve, kritereve dhe metodave të vlerësimit të vazhdueshëm të diturive dhe shkathtësive të përvetësuara. Rezultatet e të nxënit të lëndës për temë (RNL) sipas kompetencave të komunikimit dhe të shprehurit cilësor, të treguara nga secili nxënës, por edhe të klasës në tërësi, janë komponentë të vlerësimit objektiv të suksesit në mësime.

Vlerësimi i nxënësve përfshin përvetësimin e lëndës mësimore në kuptimin integral të pjesëve përbërëse, siç janë: vlerësimi i aftësive dhe i shkathtësive të të folurit, vlerësimi i leximit të teksteve letrare dhe jo letrare, leximi i detyrave me shkrim, vlerësimi i shkrimeve në klasë dhe vlerësimi i detyrave të tjera me shkrim.

Njëkohësisht vlerësohen njohuritë për letërsinë, për gjuhën e figurshme dhe jo të figurshme. Vlerësohet përvetësimi i kuptimit të koncepteve të programit (për kritikën, teorikë dhe historinë) dhe përdorimi i tyre në komunikimin me gojë dhe me shkrim.

Vlerësimi është i efektshëm kur bëhet krahasimi me përvetësimin e njohurive dhe të shkathtësive të gjuhës amtare.

Përvetësimi i njohurive të sistemit të gjuhës shqipe vlerësohet në kuadër të të gjitha aktiviteteve mësimore, duke përfshirë: fonetikën, morfologjinë, leksikologjinë, sintaksën, drejtshqiptimin dhe drejtshkrimin e gjuhës shqipe standarde.

**Udhëzime për materialet dhe burimet e mjetet mësimore**

Nga mësimdhënësi mund të përdoren të gjitha burimet, mjetet dhe materialet të cila ndihmojnë arritjen e rezultateve të lëndës dhe kompetencave të shkallës së pestë (Shk5).

Përdoren mjetet mësimore të konkretizimit: libri, fletorja e punës, fotografitë, ilustrimet, video projektori, materiali auditiv, video materiali dhe mjetet e tjera të konkretizimit.